El termini per presentar sol·licituds és del 18 de febrer al 10 de març de 2020
En el formulari de sol·licitud s'autoritza a l'Institut Català de les Empreses Culturals a consultar d'ofici les dades establertes en el punt 7 de les Bases generals reguladores i no caldrà, per tant, aportar la documentació administrativa.
Declaració d'alta al cens d'obligacions tributaries on s'indiqui l'acolliment al règim de recàrrec d'equivalència de l'impost sobre el valor afegit.
Les subvencions que es concedeixen d'acord amb aquestes bases són compatibles amb altres subvencions, ajuts, ingressos o recursos de l'Institut Català de les Empreses Culturals i de l'Oficina de Suport a la Iniciativa Cultural, així com d'altres entitats públiques o privades.
Són subvencionables les despeses dels costos de personal laboral si es poden imputar a l'activitat objecte de la sol·licitud de subvenció, si bé l'adequació i quantia és objecte de valoració de l'òrgan instructor amb l'assessorament de la comissió que estableix la base 12, i aquest pot determinar una quantia diferent de la declarada per la persona sol·licitant tenint en compte la coherència amb el cost total de l'activitat subvencionada.
L'import de la subvenció es determina en funció de la facturació anual del llibre al detall de cada establiment corresponent a l'any anterior al de concessió de la subvenció o, en el cas d'establiments donats d'alta activitat econòmica l'any de la concessió de la subvenció, en funció del import de la facturació fins a la data de presentació de la sol·licitud.
En amdós casos, es determina d'acord amb els criteris següents:
a) Si la facturació anual de la llibreria per fons purs i impurs (només llibre tècnic) és inferior al 10% de la facturació anual de la llibreria per venda de llibres, la quantia de la subvenció és del 10% de l'import facturat per aquells conceptes.
b) Si la facturació anual de la llibreria de fons purs i impurs (només llibre tècnic) és d'entre un 10 i un 20% de la facturació anual de la llibreria per venda de llibres, la quantia de la subvenció és del 15% de l'import facturat per aquells conceptes.
c) Si la facturació anual de la llibreria de fons purs i impurs (només llibre tècnic), és superior al 20% de la facturació anual de la llibreria per venda de llibres, la quantia de la subvenció és del 20% de l'import facturat per aquells conceptes.
d) La quantia total resultant del càlcul establert en els apartats anteriors es veurà incrementada en un 2%, per a aquelles llibreries que disposin d'un apartat específic destinat a llibres qualificats amb el distintiu de l'Associació de Lectura Fàcil de Catalunya.
L'import facturat per les vendes de l'establiment sol·licitant es determina segons les dades conté la base de dades LibriData de la Cambra del Llibre de Catalunya.
A la quantia de la subvenció resultant d'acord amb l'apartat anterior, s'ha d'afegir el 5% de l'import de la facturació de la llibreria dels fons purs i impurs (només llibre tècnic) en llengua catalana o occitana
La quantia total resultant del càlcul que estableixen els apartats anteriors es veurà incrementada en un 5%
addicional pel compliment de cadascuna de les situacions que es relacionen a continuació:
a) Llibreries que disposin del distintiu "Llibreria de Referència de Catalunya".
b) Llibreries que utilitzin bosses de paper o de qualsevol material biodegradable, o disposin d'un sistema
En el cas de llibreries de nova creació, si la quantia resultant del càlcul establert en els apartats anteriors és inferior a 1.500 euros, la subvenció s'incrementarà fins a 1.500 euros.
En cas de reedicions, es considera com a data de publicació la de la reedició
En tot cas, l'import de la subvenció no pot superar els 9.000,00 euros per llibreria ni el 100% del cost de l'activitat subvencionada, i acumulada amb altres ajuts de minimis de qualsevol administració pública atorgats durant l'exercici fiscal corrent i els dos anteriors, no pot superar els 200.000,00 euros.
En el cas que el total de les subvencions superi la dotació prevista en la convocatòria corresponent, l'import s'ha de reduir proporcionalment.
Altres obligacions de les persones beneficiàries
A banda de les que estableix la base general 17, les persones beneficiàries han de complir les obligacions següents:
a) Destinar la dotació d'equipament subvencionada a la finalitat prevista durant un període mínim de 2 anys.
b) En cas que s'hagin subvencionat obres, la persona beneficiària ha de destinar el local a un ús prioritari de llibreria durant un període mínim de 5 anys a comptar de la recepció de les obres.
Així mateix, la persona beneficiària ha d'instar la inscripció en el Registre de la Propietat d'aquesta circumstància i acreditar-ne la inscripció dins el termini de sis mesos des de la finalització de les obres.
El procediment de concessió de les subvencions es tramita en règim de concurrència NO competitiva.
El termini màxim per dictar i notificar la resolució és de cinc mesos des de la sol·licitud.
Les comunicacions o notificacions a les persones interessades es realitza mitjançant la publicació de la resolució al tauler d'anuncis electrònic de la seu electrònica de la Generalitat de Catalunya.
Les persones beneficiàries han de presentar un compte justificatiu simplificat, amb el contingut que estableix la base general 16.2.b) a l'Àrea del Llibre de l'Institut Català de les Empreses Culturals com a màxim l'últim dia hàbil del mes de febrer de l'any següent al de concessió de la subvenció, mitjançant l'Estat de les meves gestións de l'Oficina Virtual de tràmits de la Generalitat de Catalunya